《奉酬稽勋吕思泉写怀喜雪二首 其一》
明代·符锡

仙郎天上访春来，文藻偏承景运催。大液镜中行度马，上林花运坐倾杯。

寒霾九土依稀尽，瑞霭千门次第开。何似伤秋悲宋玉，令人重忆楚兰台。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。